DA Den Europæiske Unions Tidende C 277/61

Regionsudvalgets udtalelse om »Forslag til forordning om programmet for miljø og klimaindsats (LIFE)«

2012/C 277/08

REGIONSUDVALGET

— ville grundet de betydelige udfordringer på dette område byde en betragteligt større stigning i programmets budget velkommen og erkender samtidig, at det præcise tal ikke kan vedtages, før forhandlingerne om den flerårige finansielle ramme er overstået;

— støtter den nye tilgang med »integrerede projekter«, men er imidlertid af den opfattelse, at tilgængelighed og inddragelse af interessenter i forbindelse med integrerede projekter i højere grad bør fremmes, at havmiljø, jordbund og støj bør tilføjes som yderligere vigtige områder inden for integrerede projekter, og at der bør iværksættes en passende koordinering af Life med andre EU-midler under den fælles strategiske ramme samt med prioriterede aktionsplaner for finansiering af Natura 2000;

— finder, at udelukkelsen af moms som en støtteberettiget udgift risikerer at afskrække mange potentielle ansøgere fra at udarbejde et forslag, og foreslår, at moms accepteres som en støtteberettiget udgift, hvis støttemodtagerne kan bevise, at de ikke kan få refunderet momsen;

— anbefaler, at personaleomkostninger vedrørende fast personale forbliver støtteberettigede på betingelse af, det kan dokumenteres, at de pågældende ansatte er stillet specielt til rådighed for projektet på fuld tid eller deltid;

— foreslår, at den øvre grænse for medfinansiering hæves til 85 % i de mindre udviklede regioner (som defineret i forordningen om fælles bestemmelser) og i regionerne i den yderste periferi;

— mener, at Life-programmet også bør være åbent for deltagelse af oversøiske lande og territorier i EU, der omfattes af Rådets afgørelse 2001/822/EF om de oversøiske landes og territoriers associering med Det Europæiske Fællesskab (»associeringsafgørelsen«), og som er ansvarlige for meget af EU's biodiversitet.

Ordfører Kay TWITCHEN (UK/Løsg.), medlem af Essex County Council Basisdokument Forslag til Europa-Parlamentets og Rådets forordning om oprettelse af et program for miljø- og klimaindsatsen (Life) COM(2011) 874 final – 2011/0428 (COD)

I. POLITISKE ANBEFALINGER

REGIONSUDVALGET

A. Generelle bemærkninger

1. gentager sit synspunkt om, at Life-programmet er et vigtigt instrument i forbindelse med finansiering af lokale og regionale miljøpolitikker og -projekter med en europæisk merværdi, og at det har bidraget til at mobilisere kræfter blandt lokale og regionale myndigheder. Derudover har programmet også bidraget til at knytte partnerskaber og dermed styrke samarbejdsstrukturen og lette erfarings- og informationsudvekslingen på lokalt og regionalt niveau;

2. bifalder planerne om at fortsætte Life-programmet i den nye finansieringsperiode. Udvalget finder, at dette vil sikre en mere effektiv indsats, skabe synergier ved at koordinere europæiske og nationale aktiviteter samt øge synligheden af miljø- og klimatiltag;

3. deler Kommissionens synspunkt om, at miljø- og klimatiltag bør være en integreret del af de fleste EU-politikker. Dog tager de primære EU-finansieringsinstrumenter ikke hånd om alle miljø- og klimaspecifikke behov, hvorfor der fortsat er behov for et separat program for miljø og klimaindsats, hvor man bygger videre på Life+-forordningen (EF) nr. 614/2007 for perioden 2007-2013. Programmet supplerer således mainstreaming-strategien om at indfri miljø- og klimamål i hele EU-budgettet gennem finansiering af miljø- og klimaprojekter, der ikke er støtteberettigede andetsteds;

4. bemærker, at evalueringen af det nuværende Life-program har vist, at programmet har en begrænset effekt på grund af et manglende strategisk fokus. Det nye program bør derfor indføre en fleksibel top-down-tilgang og oprette to diskrete delprogrammer, der dækker miljø og klimaindsats med klart definerede prioriteter;

5. mener i den forbindelse, at det er vigtigt at sikre en tilstrækkelig fleksibilitet i programmet. Prioriteringsprocessen må ikke resultere i for store begrænsninger eller for restriktive kriterier. Som i det nuværende program skal det være projektforslagenes kvalitet, der er afgørende;

6. mener, at Life-forordningen specifikt bør fremhæve behovet for at opsøge synergier mellem de forskellige områder, f.eks. for at sikre, at klimaprojekter under Life-programmet har en positiv virkning på biodiversiteten, og at miljøprojekter under Life-programmet er klimasikrede. For så vidt som Kommissionen har identificeret de potentielle synergier mellem de to delprogrammer og påpeget, at projekter bør opfylde flere målsætninger, er det vigtigt at sørge for, at dette opnås;

7. gentager sin opfordring (1) til, at Life-programmet fortsat bør støtte kommunikations- og informationsprojekter og i højere grad have fokus på oplysning, herunder uddannelse i bæredygtig udvikling, og fremme projekter, der inddrager lokale og regionale myndigheder. Udvalget bifalder i denne sammenhæng de foreslåede prioriterede områder, dvs. forvaltning og information i hver af de to delprogrammer;

8. bifalder forslaget om, at man for at sikre sammenhængen mellem de to Life-delprogrammer vil placere dem inden for rammerne af ét enkelt flerårigt arbejdsprogram med ét sæt fælles gennemførelsesregler, én indkaldelse af forslag og forvalte dem samlet under udvalget for Life-programmet og bemærker, at der ikke bør være forskellige procedurer og prioriteter for de forskellige delprogrammer;

9. glæder sig over, at Kommissionen har gennemført en omfattende høring i forbindelse med udarbejdelsen af forslaget, og at man har taget hensyn til mange af interessenternes synspunkter, herunder Regionsudvalgets (2).

REGIONSUDVALGET

B. Indikatorer

10. glæder sig over artikel 3 i forslaget, der lægger vægt på definitionen af indikatorer til at måle Life-programmets resultater. Udvalget anbefaler, at man tilføjer indikatorer, der måler og fremmer god forvaltning og kommunikation inden for alle Life-projekter. Regionsudvalget har slået til lyd for, at Life-programmet fremmer målrettet (og dermed mere effektiv) kommunikation og kapacitetsopbygning inden for alle Life-projekter.

C. Delprogrammet for miljø (Life-Miljø)

REGIONSUDVALGET

Prioriteret område: Miljø og ressourceeffektivitet

11. bemærker, at forslaget i artikel 10 udelukker den private sektors innovation med fokus på markedsintroduktion, da dette omhandles i Horisont 2020. Dette bevirker, at Life kan fokusere på lokale og regionale myndigheders miljøinnovation og på at finde løsninger, der oftest bedst kan gennemføres gennem offentlig-private partnerskaber. Derfor bifalder Regionsudvalget skiftet til innovation i den offentlige sektor og muligheden for offentlig-private partnerskaber.

REGIONSUDVALGET

Prioriteret område: Biodiversitet

12. glæder sig over, at forslaget i artikel 11 efter anmodning fra Regionsudvalget (3) tillader tilbagevendende aktiviteter, forudsat at projekterne anvender god praksis, som kan overføres til andre regioner, og at de vil være genstand for standarder for overvågning og formidling af resultater til offentligheden;

13. mener, at støtte til prioriterede aktionsplaner for finansiering af Natura 2000 gennem integrerede projekter vil være et nøgleelement under Life-programmets prioriterede område Biodiversitet. Regionsudvalget anmoder om, at regionale myndigheder, under hensyntagen til de enkelte medlemsstaters institutionelle ramme, får ansvaret for udviklingen af prioriterede aktionsplaner, og bemærker Kommissionens nylige initiativer inden for finansiering af Natura 2000 (4).

REGIONSUDVALGET

Prioriteret område: Miljøforvaltning og -information

14. er særdeles tilfreds med, at Life-støtten til miljøforvaltning er blevet styrket ved at gøre den til et prioriteret område i forslaget til forordning (artikel 12). Regionsudvalget forudser, at dette vil øge synligheden af mulige forvaltningsprojekter, og at lokale og regionale myndigheder vil blive vigtige støttemodtagere under dette nye prioriterede område. Regionsudvalget har anmodet om, at Life-programmet bidrager til styrkelsen af lokale og regionale myndigheders administrative kapacitet, og om, at det i højere grad fokuserer på bevidstgørelse, uddannelse i bæredygtig udvikling samt fremmer projekter, der inddrager lokale og regionale myndigheder og har en betydelig indvirkning på EU-niveau (5);

15. mener, at dette prioriterede område bør fremme vidensdeling om gennemførelsen og håndhævelsen af EU's miljølovgivning ved at støtte netværk, uddannelse og projekter om udveksling af god praksis på europæisk plan, særligt blandt lokale og regionale myndigheder, der udøver aktiviteter på området;

REGIONSUDVALGET

D. Delprogrammet for klimaindsatsen (Life-Klima)

16. glæder sig over oprettelsen af et nyt delprogram for klimaindsatsen, der kan spille en rolle inden for fremme af kulstoffattige, ressourceeffektive og klimasikrede aktiviteter og investeringer. Udvalget bifalder dette i lyset af EU's internationale forpligtelser til at reducere drivhusgasser under Kyotoprotokollen og den kommende globale klimaaftale, der skal forhandles på plads inden 2015, samt EU's mål under klima- og energipakken, Europa 2020-strategien og køreplanen for omstilling til en lavemissionsøkonomi i 2050 (6);

17. bemærker dog, at det foreslåede budget udgør en ret lille del af det samlede Life-program (25 %). Dermed har Life-Klima et yderst begrænset potentiale til at bevirke en væsentlig reduktion i drivhusgasserne. Derfor bør delprogrammet støtte miljømæssige forbedringer på forskellige områder, såsom naturområder, der er vigtige for luftkvaliteten, og som har en stor biodiversitet (tørvemoser og skovområder), eller etablering af grønne infrastrukturer som en integreret strategi for bevarelse af biodiversitet og begrænsning af klimaændringernes konsekvenser;

18. stiller sig positivt over for, at de integrerede projekters primære fokus vil være på strategier og handlingsplaner inden for modvirkning af og tilpasning til klimaændringerne;

19. bifalder målsætningerne under det prioriterede område for klimaforvaltning og -information (artikel 16) og ser en klar rolle for Regionsudvalget i indsatsen til fremme af bevidstgørelsestiltag på klimaområdet.

REGIONSUDVALGET

E. Integrerede projekter

20. bifalder, som udvalget har påpeget i en tidligere udtalelse (7), forslaget om indførelse af længerevarende »integrerede projekter« over et stort geografisk område (navnlig regionalt, multiregionalt eller nationalt) til håndtering af en bred række problemer ved hjælp af strategiske og strukturerede forbindelser til andre EU-finansieringskilder. Life-projektet vil fortsat være en vigtig katalysator;

21. mener, at integrerede projekter vil forbedre gennemførelsen af miljø- og klimapolitikkerne og deres integration i andre politikker, under anvendelse af princippet om forvaltning på flere myndighedsniveauer, ved at sikre en koordineret mobilisering af andre EU-midler samt nationale og private midler i indsatsen for at indfri miljø- og klimamålsætningerne. Projekterne vil have fokus på gennemførelsen af miljø- og klimaplaner og -strategier i en større territorial målestok, end det normalt er tilfældet for Life+-projekter;

22. bifalder, at listen over relevante områder for integrerede projekter i artikel 18, litra d), i høj grad afspejler Regionsudvalgets tidligere anbefalinger (vandforvaltning, bevaring af natur og biodiversitet, bæredygtig anvendelse af ressourcer og vandforvaltning). Udvalget er dog af den overbevisning, at havmiljø, jordbund og støj bør tilføjes som yderligere vigtige områder;

23. er bekymret for, at de integrerede projekter kan være for komplicerede at udarbejde og forvalte, særligt på grund af rækken af tidsfrister, udvælgelseskriterier, ansøgningsprocedurer og -formater, forvaltningsbetingelser og rapporteringsordninger. Dette vil være særligt afskrækkende for mindre lokale myndigheder, og derfor glæder Regionsudvalget sig over forslagets tekniske assistance til udarbejdelse og indgivelse af integrerede projekter;

24. efterlyser passende koordinering af Life med andre EU-midler under den fælles strategiske ramme (FSR), særligt inden for partnerskabsaftalerne i henhold til artikel 14 i forslaget om fælles bestemmelser samt med den foreslåede nye tilgang med lokaludviklingsstrategier, som styres af lokalsamfundene, og lokale udviklingsstrategier for alle FSR-fonde i henhold til artikel 28 og 29 i forslaget til forordningen om fælles bestemmelser;

25. forventer, at denne nye kategori af større Life-projekter omfatter rammer og retningslinjer for udvikling af individuelle LIFE-projekter og andre projekter, herunder en plan, der forklarer, hvordan andre europæiske, nationale, regionale, lokale og private midler kan kombineres for at finansiere de foreslåede aktiviteter. Disse projekter kan i særlige tilfælde løbe over en længere periode, inden for hvilken individuelle beslægtede LIFE-projekter kan udvikles og gennemføres;

26. lægger samtidig vægt på traditionelle, mindre projekter, der er tilgængelige for mindre myndigheder, der ikke har samme forudsætninger for at udvikle et integreret projekt. Udvalget bifalder, at der stadig vil være plads til disse projekter i det nye program, og opfordrer til, at de samlede budgetter, der afsættes til dem, ikke reduceres;

27. anerkender behovet for et omtrentligt geografisk grundlag, men mener ikke, at dette bør være en primær faktor, der kan føre til, at midler ledes væk fra vigtige projekter for blot at opnå en teoretisk national kvote andetsteds. Udvalget glæder sig over muligheden for at inddrage nabolande i projekterne;

28. mener, at man i højere grad bør tilskynde til inddragelse af interessenter i integrerede projekter.

REGIONSUDVALGET

F. Forenkling, programmering og delegerede retsakter

29. anerkender, at Kommissionen har forsøgt at følge anmodningerne i en tidligere udtalelse (8) om en højere grad af administrativ forenkling, herunder flerårig programmering og større anvendelse af it-værktøjer. Ved at anvende faste satser og engangsbeløb kan man reducere bureaukratiet, og dette hilses velkommen. Udvalget er dog bekymret over, at tilsagnet om forenkling hovedsageligt udtrykkes i brede vendinger som noget, man bør bestræbe sig på, i betragtning 26;

30. er yderst tilfreds med indførelsen af en fremgangsmåde i to faser til udvælgelsen af integrerede projekter, hvor potentielle ansøgere kan indgive en konceptnote til Kommissionen med henblik på forhåndsgodkendelse, hvilket betyder, at projekter, der har ringe chance for at blive udvalgt, ikke spilder unødvendige ressourcer. Dette er også i overensstemmelse med en henstilling fra Regionsudvalget (9);

31. bifalder flerårige arbejdsprogrammer af mindst to års varighed, hvilket foreslås i artikel 24. Er af den overbevisning, at disse flerårige arbejdsprogrammer kan sikre, at Life følger EU's prioriteter på en mere strategisk og politisk måde. Regionsudvalget anmoder Kommissionen om at inddrage de lokale og regionale myndigheder i tilrettelæggelsen af arbejdsprogrammerne, således at disse vil være praksisrelevante;

32. er dog bekymret for, at muligheden for midtvejsevaluering af flerårige programmer i henhold til artikel 24, stk. 3, kan føre til uforudsigelighed for støttemodtagerne. Udstrækningen af ændringerne efter en sådan evaluering bør derfor være minimal;

33. anerkender, at der under det nuværende program har været svingende resultater fra de nationale kontaktpunkter og i visse tilfælde svagheder, der har ført til underudnyttelse af de nationale tildelinger (Regionsudvalget har tidligere efterspurgt bedre uddannelse af de nationale kontaktpunkter (10));

34. kræver, at undersøgelsesproceduren og udvalget for Life-programmet (artikel 29) følger principperne om gennemsigtighed og inklusion;

35. bemærker, at der i forslaget til forordning varsles delegerede retsakter om resultatindikatorer, der gælder for specifikke tematiske prioriteter (artikel 3), om anvendelsen af kriteriet »af interesse for EU« (artikel 19, stk. 1) og om anvendelsen af kriteriet »anvendelsen af geografisk balance« for integrerede projekter (artikel 19, stk. 3). Regionsudvalget har indtaget en kritisk holdning til den stigende anvendelse af udvalgsproceduren i miljøpolitik, da den savner gennemsigtighed i EU's beslutningsproces og lokale og regionale myndigheders operationelle processer (11). Derfor anbefaler udvalget, at Kommissionen foretager høringer på behørig vis med lokale og regionale myndigheder i det forberedende arbejde med de delegerede retsakter.

REGIONSUDVALGET

G. Medfinansiering og støtteberettigede udgifter

36. anerkender, at Kommissionen har fulgt opfordringerne i en tidligere udtalelse (12) om at hæve loftet for medfinansiering fra de daværende maksimalt 50 % til 70 % (og op til 80 % for integrerede og forberedende projekter);

37. foreslår, at den øvre grænse bør hæves til 85 % i de mindre udviklede regioner (som defineret i forordningen om fælles bestemmelser (13)) og i regionerne i den yderste periferi. Disse regioner er ofte af afgørende betydning, når det gælder målet om at standse tabet af biodiversitet;

38. beklager, at Kommissionen ikke reagerede på opfordringerne i en tidligere udtalelse (14) om, at lokale og regionale myndigheder fortsat bør have mulighed for at kalkulere med personaleomkostninger vedrørende fast personale som egne midler. At udelukke personaleomkostninger vedrørende fast personale vil få en grundlæggende negativ effekt på projekternes kvalitet og gennemførlighed, særligt for mindre statslige organisationer og ngo'er, der er afhængige af det faste personales kontinuitet og ekspertise, og hvor personalet ofte arbejder på deltid på flere projekter på én gang;

39. finder, at dette samt udelukkelsen af moms som en støtteberettiget udgift i henhold til artikel 20 risikerer at afskrække mange potentielle ansøgere fra at udarbejde et forslag. Udvalget påpeger, at moms inden for andre EU-fonde accepteres som en støtteberettiget udgift, hvis støttemodtagerne kan bevise, at de ikke kan få refunderet momsen;

40. bemærker dog resultaterne fra en undersøgelse, der tilsyneladende viser, at effekten af Kommissionens forslag om en langt højere medfinansieringssats vil resultere i udelukkelsen af visse elementer af den berettigede støtte for de fleste projekter. Udvalget er desuden klar over, at spørgsmålet om personaletid er grunden til mange uoverensstemmelser mellem Kommissionens revisorer og støttemodtagere og fører til, at Kommissionen tilbagekræver store summer nogle gange længe efter projektets afslutning;

41. anbefaler ikke desto mindre, at personaleomkostninger vedrørende fast personale forbliver støtteberettigede på betingelse af, det kan dokumenteres, at de pågældende ansatte er stillet specielt til rådighed for projektet.

REGIONSUDVALGET

H. Budget

42. noterer sig den foreslåede budgetstigning for Life-programmet fra 2 100 mio. til 3 600 mio. EUR, hvilket er en betydelig stigning for programmet, men stadig en relativ beskeden andel på kun 0,3 % af det samlede EU-budget;

43. ville dog grundet de betydelige udfordringer på dette område byde en betragteligt større stigning i budgettet velkommen. Udvalget erkender, at det præcise tal ikke kan vedtages, før forhandlingerne om den flerårige finansielle ramme er overstået;

44. mener – selv om man gerne ser større sammenhæng og komplementaritet med andre finansieringsmidler – at finansieringen af Life-programmet ikke bør have indvirkning på disse midler (f.eks. strukturfondene);

45. glæder sig over, at 50 % af delprogrammet for miljø øremærkes til biodiversitet, hvilket er i tråd med en anmodning fra Regionsudvalget (15);

46. bifalder de nye bestemmelser i artikel 17 om, at Life kan kombineres med innovative finansielle instrumenter. Udvalget anser dette for at være særligt relevant for det prioriterede område Miljø og ressourceeffektivitet. Udvalget gentager, at disse redskaber kun bør anvendes som supplement til, og ikke i stedet for, tilskud.

REGIONSUDVALGET

I. Nærhed

47. bekræfter på ny, at miljøpolitik er et område, hvor udøvelsen af kompetencer er delt mellem EU og medlemsstaterne. Nærhedsprincippet finder derfor anvendelse. Udvalget mener desuden, at da den foreslåede forordning hovedsageligt er en fortsættelse af Life-programmet, som har eksisteret siden 1992, er der ikke behov for en grundig evaluering af programmets overholdelse af nærhedsprincippet og proportionalitetsprincippet. Nærhed og proportionalitet omhandles i betragtning 34 i forslaget til forordning;

48. er dog fortaler for a) at programmet fortsat forvaltes fra centralt hold, men mener, at det vil være nødvendigt at sikre, at uddelegeringen af opgaver såsom projektudvælgelse og overvågningsaktiviteter til et forvaltningsorgan ikke mindsker medlemsstaternes inddragelse i programmets drift, og at overdragelsen af opgaver ikke fører til tab af den viden og ekspertise, der er nødvendig for at håndtere Life-ansøgninger, og b) minder om den vigtige rolle, som lokale og regionale myndigheder kan spille i gennemførelsen af EU's miljølovgivning og klimastrategier på subnationalt niveau og i formidlingen af innovation og bedste praksis til offentligheden.

II. FORSLAG TIL ÆNDRINGER

Ændringsforslag 1

Betragtning 15

Kommissionens forslag Regionsudvalgets ændringsforslag I sin meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget »Køreplan for omstilling til en konkurrencedygtig lavemissionsøkonomi i 2050« (16) (i det følgende benævnt »Køreplan 2050«) anerkender Kommissionen, at det er nødvendigt at afprøve nye tilgange til modvirkning af klimaændringer for at omstille økonomien til lav CO2-intensitet. Tilpasning til klimaændringer som en del af en tværgående prioritet for EU bør også sikres. Fremme af forvaltning og bevidstgørelse er endvidere afgørende for at skabe konstruktive resultater og sikre interessenternes engagement. Delprogrammet for klimaindsatsen bør derfor støtte foranstaltninger, der bidrager til de tre specifikke prioriterede områder: modvirkning af klimaændringer, tilpasning til klimaændringer og forvaltning og information vedrørende klima. Det bør være muligt for projekter, der finansieres gennem Life-programmet, at bidrage til opfyldelsen af specifikke mål under mere end ét af disse prioriterede områder og at omfatte deltagelse af mere end én medlemsstat. I sin meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget »Køreplan for omstilling til en konkurrencedygtig lavemissionsøkonomi i 2050« (16) (i det følgende benævnt »Køreplan 2050«) anerkender Kommissionen, at det er nødvendigt at afprøve nye tilgange til modvirkning af klimaændringer for at omstille økonomien til lav CO2-intensitet. Tilpasning til klimaændringer som en del af en tværgående prioritet for EU bør også sikres. Fremme af forvaltning og bevidstgørelse er endvidere afgørende for at skabe konstruktive resultater og sikre interessenternes engagement. Delprogrammet for klimaindsatsen bør derfor støtte foranstaltninger, der bidrager til de tre specifikke prioriterede områder: modvirkning af klimaændringer, tilpasning til klimaændringer og forvaltning og information vedrørende klima. Det bør være muligt for projekter, der finansieres gennem Life-programmet, at bidrage til opfyldelsen af specifikke mål under mere end ét af disse prioriterede områder og at omfatte deltagelse af mere end én medlemsstat.

Baggrund

Life-forordningen bør referere specifikt til behovet for at opsøge synergier mellem miljømæssige målsætninger, særligt mellem klimaindsats og biodiversitet. Det er vigtigt at understrege skovøkosystemernes forskellige funktioner, da de kan bidrage til biodiversitet og til afbødning af klimaændringerne og samtidig øge kulstoflagringskapaciteten.

Ændringsforslag 2

Betragtning 26

Kommissionens forslag Regionsudvalgets ændringsforslag Med henblik på at forenkle Life-programmet og mindske den administrative byrde for ansøgere og støttemodtagere bør der i højere grad anvendes faste satser og faste beløb, og støtte bør i højere grad fokuseres på specifikke omkostningskategorier. Ved at kompensere for omkostninger, der ikke er støtteberettigede, og for at opretholde det effektive støtteniveau, som Life-programmet tilbyder, bør medfinansieringssatsen generelt være 70 %, i særlige tilfælde dog 80 %. Med henblik på at forenkle Life-programmet og mindske den administrative byrde for ansøgere og støttemodtagere bør der i højere grad anvendes faste satser og faste beløb, og støtte bør i højere grad fokuseres på specifikke omkostningskategorier. Ved at kompensere for omkostninger, der ikke er støtteberettigede, og for at opretholde det effektive støtteniveau, som Life-programmet tilbyder, bør medfinansieringssatsen generelt være 70 %, i dog %.

Baggrund

Den øvre grænse bør hæves til 85 % i regioner, der er sakket agterud økonomisk, eller i overgangsregioner (som defineret i strukturfondsforordningerne). Disse regioner er ofte af afgørende betydning, når det gælder målet om at standse tabet af biodiversitet. Regionerne i den yderste periferi har generelt ret til en medfinansieringssats på 85 % i forbindelse med støtte fra de vigtigste EU-fonde, og dette bør også være tilfældet, når det gælder andre EU-programmer såsom LIFE. Det skal også bemærkes, at regionerne i den yderste periferi er de største nettobidragydere til biodiversiteten på hele Den Europæiske Unions område, idet de er hjemsted for et stort antal lokaliteter af fællesskabsbetydning inden for Natura 2000-nettet.

Ændringsforslag 3

Betragtning 30

Kommissionens forslag Regionsudvalgets ændringsforslag For at sikre den bedst mulige anvendelse af EU's midler og for at sikre europæisk merværdi bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen, for så vidt angår angivelse af kriterierne for støtteberettigelse ved projektudvælgelse, kriterierne for anvendelse af geografisk balance i forbindelse med integrerede projekter og de resultatindikatorer, der er specifikke for tematiske prioriteter. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet. For at sikre den bedst mulige anvendelse af EU's midler og for at sikre europæisk merværdi bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde delegeres til Kommissionen, for så vidt angår angivelse af kriterierne for støtteberettigelse ved projektudvælgelse, kriterierne for anvendelse af geografisk balance i forbindelse med integrerede projekter og de resultatindikatorer, der er specifikke for tematiske prioriteter. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau . Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet.

Baggrund

Regionsudvalget har indtaget en kritisk holdning til den stigende anvendelse af udvalgsproceduren i miljøpolitik, da den savner gennemsigtighed i EU's beslutningsproces og lokale og regionale myndigheders operationelle processer.

Ændringsforslag 4

Artikel 5 – Tredjelandes deltagelse i Life-programmet

Kommissionens forslag Regionsudvalgets ændringsforslag Life-programmet er åbent for deltagelse af følgende lande: Life-programmet er åbent for deltagelse af følgende lande: a) lande i Den Europæiske Frihandelssammenslutning (EFTA), der har undertegnet aftalen om Det Europæiske Økonomiske Samarbejdsområde (EØS) a) lande i Den Europæiske Frihandelssammenslutning (EFTA), der har undertegnet aftalen om Det Europæiske Økonomiske Samarbejdsområde (EØS) b) kandidatlande, potentielle kandidatlande og tiltrædende lande til EU b) kandidatlande, potentielle kandidatlande og tiltrædende lande til EU c) lande, der er omfattet af den europæiske naboskabspolitik c) lande, der er omfattet af den europæiske naboskabspolitik d) lande, der er blevet medlemmer af Det Europæiske Miljøagentur i overensstemmelse med Rådets forordning (EF) nr. 993/1999 af 29. april 1999 om ændring af forordning (EØF) nr. 1210/90 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet49. d) lande, der er blevet medlemmer af Det Europæiske Miljøagentur i overensstemmelse med Rådets forordning (EF) nr. 993/1999 af 29. april 1999 om ændring af forordning (EØF) nr. 1210/90 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet49 Denne deltagelse sker i overensstemmelse med betingelserne i de respektive bilaterale eller multilaterale aftaler om generelle principper for deres deltagelse i EU-programmer. Denne deltagelse sker i overensstemmelse med betingelserne i de respektive bilaterale eller multilaterale aftaler om generelle principper for deres deltagelse i EU-programmer.

Baggrund

Sammen med Frankrigs fire regioner i den yderste periferi har EU's 21 oversøiske lande og territorier flere endemiske og truede arter tilsammen end EU27-landene. Fem af verdens 34 globale hotspots for biodiversitet ligger i EU's oversøiske lande og territorier. Økosystemer på øer udgør kun 5 % af det samlede areal i verden, men giver liv til omkring en tredjedel af verdens truede arter. Denne biodiversitet er relativt ubeskyttet, fordi områderne ikke omfattes af fugledirektivet og habitatdirektivet. Det er vanskeligt at skaffe midler til at støtte bevarende foranstaltninger, fordi disse fjerntliggende egnes forbindelser til EU udelukker dem fra at modtage støtte fra mange internationale fonde. Midler til projekter i oversøiske lande og territorier kan tages fra de nationale bevillinger i de fire medlemsstater, der har oversøiske lande og territorier (Det Forenede Kongerige, Nederlandene, Frankrig, Danmark), og dermed vil det ikke få konsekvenser for de midler, der er til rådighed under LIFE-programmet som helhed.

Ændringsforslag 5

Artikel 8 – Komplementaritet, stk. 3

Kommissionens forslag Regionsudvalgets ændringsforslag Kommissionen og medlemsstaterne sørger inden for deres respektive ansvarsområder for at koordinere bistanden fra Life-programmet og Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond for at skabe synergivirkninger, navnlig i forbindelse med integrerede projekter som omhandlet i artikel 18, litra d),og for at støtte anvendelsen af løsninger, metoder og tilgange, der er udviklet under Life-programmet. På EU-plan finder koordineringen sted inden for den fælles strategiske ramme omhandlet i artikel 10 i forordning (EU) nr. … (forordningen om den fælles strategiske ramme). Kommissionen og medlemsstaterne sørger inden for deres respektive ansvarsområder for at koordinere bistanden fra Life-programmet og Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond for at skabe synergivirkninger, navnlig i forbindelse med integrerede projekter som omhandlet i artikel 18, litra d), og for at støtte anvendelsen af løsninger, metoder og tilgange, der er udviklet under Life-programmet. På EU-plan finder koordineringen sted inden for den fælles strategiske ramme omhandlet i artikel 10 i forordning (EU) nr. … (forordningen om ).

Baggrund

På grund af Life-programmets betydning i forhold til det strategiske bidrag til finansieringen af Natura 2000 anmoder Regionsudvalget om, at forordningen eksplicit kræver, at medlemsstater også sikrer en koordinering gennem etableringen af prioriterede aktionsplaner. Desuden kunne der opstå synergier ved at koordinere Lifes integrerede projekter med den foreslåede nye tilgang med lokaludviklingsstrategier, som styres af lokalsamfundene, og lokale udviklingsstrategier for alle FSR-fonde i henhold til artikel 28 og 29 i forslaget til forordningen om de fælles bestemmelser.

Forslaget til FSR-forordning er desuden ændret med det sigte at opnå overensstemmelse med Regionsudvalgets tidligere vedtagne udtalelser (CdR 5/2012 rev. 1).

Ændringsforslag 6

Artikel 10 – Specifikke målsætninger for det prioriterede område for miljø og ressourceeffektivitet, litra b)

Kommissionens forslag Regionsudvalgets ændringsforslag at støtte anvendelsen, udviklingen, afprøvningen og demonstrationen af integrerede tilgange til gennemførelsen af planer og programmer, der er i overensstemmelse med EU's miljøpolitik og -lovgivning, navnlig på områderne for vand, affald og luft at støtte anvendelsen, udviklingen, afprøvningen og demonstrationen af integrerede tilgange til gennemførelsen af planer og programmer, der er i overensstemmelse med EU's miljøpolitik og -lovgivning, navnlig på områderne for vand, affald og luft

Baggrund

I mange regioner er det yderst vigtigt at håndtere jordbundsforurening, hvilket anses for at være tæt forbundet med vandbeskyttelse og forebyggelse af affald.

Ændringsforslag 7

Artikel 14 – Specifikke målsætninger for det prioriterede område for modvirkning af klimaændringer

Kommissionens forslag Regionsudvalgets ændringsforslag Med henblik på at bidrage til reduktionen af drivhusgasemissionerne er der fastsat følgende specifikke målsætninger for det prioriterede område for modvirkning af klimaændringer: Med henblik på at bidrage til reduktionen af drivhusgasemissionerne er der fastsat følgende specifikke målsætninger for det prioriterede område for modvirkning af klimaændringer: a) at bidrage til gennemførelsen af EU's politik og lovgivning på området for modvirkning, herunder mainstreaming på tværs af politikområder, navnlig ved at udvikle, afprøve og demonstrere politiske eller forvaltningsmæssige tilgange, bedste praksis og løsninger vedrørende modvirkning af klimaændringer a) at bidrage til gennemførelsen af EU's politik og lovgivning på området for modvirkning, herunder mainstreaming på tværs af politikområder, navnlig ved at udvikle, afprøve og demonstrere politiske eller forvaltningsmæssige tilgange, bedste praksis og løsninger vedrørende modvirkning af klimaændringer b) at forbedre videngrundlaget for udviklingen, vurderingen, overvågningen og evalueringen af effektive modvirkningsaktioner og -foranstaltninger og at forbedre kapaciteten til at anvende denne viden i praksis b) at forbedre videngrundlaget for udviklingen, vurderingen, overvågningen og evalueringen af effektive modvirkningsaktioner og -foranstaltninger og at forbedre kapaciteten til at anvende denne viden i praksis c) at lette udviklingen og gennemførelsen af integrerede tilgange, som f.eks. modvirkningsstrategier og handlingsplaner, på lokalt, regionalt eller nationalt plan c) at lette udviklingen og gennemførelsen af integrerede tilgange, som f.eks. modvirkningsstrategier og handlingsplaner, på lokalt, regionalt eller nationalt plan d) at bidrage til at udvikle og demonstrere innovative teknologier, systemer, metoder og instrumenter til modvirkning, som kan anvendes som model, overføres eller mainstreames. d) at bidrage til at udvikle og demonstrere innovative teknologier, systemer, metoder og instrumenter til modvirkning, som kan anvendes som model, overføres eller mainstreames

Baggrund

Man bør sikre, at de klimatiske tiltag ikke har nogen skadelig virkning på biodiversiteten. Omvendt er det nødvendigt at sikre, at de foranstaltninger, der er truffet i LIFE-programmerne, har en positiv virkning på biodiversiteten. Det er vigtigt at sørge for, at der er kohærens mellem de to centrale elementer i LIFE-programmet.

Ændringsforslag 8

Artikel 15 – Specifikke målsætninger for det prioriterede område for tilpasning til klimaændringer

Kommissionens forslag Regionsudvalgets ændringsforslag Med henblik på at støtte en indsats, der kan øge modstandsdygtigheden mod klimaændringer, er der fastsat følgende specifikke målsætninger for det prioriterede område for tilpasning til klimaændringer: Med henblik på at støtte en indsats, der kan øge modstandsdygtigheden mod klimaændringer, er der fastsat følgende specifikke målsætninger for det prioriterede område for tilpasning til klimaændringer: a) at bidrage til udviklingen og gennemførelsen af EU's politik og lovgivning på området for tilpasning, herunder mainstreaming på tværs af politikområder, navnlig ved at udvikle, afprøve og demonstrere politiske eller forvaltningsmæssige tilgange, bedste praksis og løsninger vedrørende tilpasning til klimaændringer a) at bidrage til udviklingen og gennemførelsen af EU's politik og lovgivning på området for tilpasning, herunder mainstreaming på tværs af politikområder, navnlig ved at udvikle, afprøve og demonstrere politiske eller forvaltningsmæssige tilgange, bedste praksis og løsninger vedrørende tilpasning til klimaændringer b) at forbedre videngrundlaget for udviklingen, vurderingen, overvågningen og evalueringen af effektive tilpasningsaktioner og -foranstaltninger og at forbedre kapaciteten til at anvende denne viden i praksis b) at forbedre videngrundlaget for udviklingen, vurderingen, overvågningen og evalueringen af effektive tilpasningsaktioner og -foranstaltninger og at forbedre kapaciteten til at anvende denne viden i praksis c) at lette udviklingen og gennemførelsen af integrerede tilgange, som f.eks. tilpasningsstrategier og handlingsplaner, på lokalt, regionalt eller nationalt plan c) at lette udviklingen og gennemførelsen af integrerede tilgange, som f.eks. tilpasningsstrategier og handlingsplaner, på lokalt, regionalt eller nationalt plan d) at bidrage til at udvikle og demonstrere innovative teknologier, systemer, metoder og instrumenter til tilpasning, som kan anvendes som model, overføres eller mainstreames. d) at bidrage til at udvikle og demonstrere innovative teknologier, systemer, metoder og instrumenter til tilpasning, som kan anvendes som model, overføres eller mainstreames

Baggrund

Man bør sikre, at de klimatiske tiltag ikke har nogen skadelig virkning på biodiversiteten. Omvendt er det nødvendigt at sikre, at de foranstaltninger, der er truffet i LIFE-programmerne, har en positiv virkning på biodiversiteten. Det er vigtigt at sørge for, at der er kohærens mellem de to centrale elementer i LIFE-programmet.

Ændringsforslag 9

Artikel 18 – Projekter, litra d)

Kommissionens forslag Regionsudvalgets ændringsforslag Der kan ydes tilskud til følgende projekter: […] d) integrerede projekter primært inden for områderne natur, vand, affald, luft samt modvirkning af og tilpasning til klimaændringer Der kan ydes tilskud til følgende projekter: […] d) integrerede projekter primært inden for områderne natur, vand, affald, luft samt modvirkning af og tilpasning til klimaændringer

Baggrund

De prioriterede områder bør omfatte havmiljø, jordbunds- og støjstyring.

Ændringsforslag 10

Artikel 19 – Kriterier for projektstøtte

Kommissionens forslag Regionsudvalgets ændringsforslag 1. Projekter, der er nævnt i artikel 18, skal opfylde følgende kriterier: 1. Projekter, der er nævnt i artikel 18, skal opfylde følgende kriterier: a) de er af interesse for EU ved at yde et betydeligt bidrag til virkeliggørelsen af en af Life-programmets målsætninger som anført i artikel 3 a) de er af interesse for EU ved at yde et betydeligt bidrag til virkeliggørelsen af en af Life-programmets målsætninger som anført i artikel 3 b) de sikrer en omkostningseffektiv tilgang og er teknisk og finansielt sammenhængende b) de sikrer en omkostningseffektiv tilgang og er teknisk og finansielt sammenhængende c) de er forsvarlige i den foreslåede gennemførelse. c) de er forsvarlige i den foreslåede gennemførelse. Kommissionen tillægges beføjelser til at vedtage delegerede retsakter i overensstemmelse med artikel 30 vedrørende betingelserne for anvendelsen af kriteriet i stk. 1, litra a), med henblik på at tilpasse dette kriterium til de specifikke prioriterede områder som er defineret i artikel 9 og 13. Kommissionen tillægges beføjelser til at vedtage delegerede retsakter i overensstemmelse med artikel 30 vedrørende betingelserne for anvendelsen af kriteriet i stk. 1, litra a), med henblik på at tilpasse dette kriterium til de specifikke prioriterede områder som er defineret i artikel 9 og 13. 2. Projekter, der finansieres gennem Life-programmet, skal om muligt fremme synergier mellem forskellige målsætninger og tilskynde til brugen af grønne offentlige indkøb. 2. Projekter, der finansieres gennem Life-programmet, fremme synergier mellem forskellige målsætninger og tilskynde til brugen af grønne offentlige indkøb. 3. Integrerede projekter som omhandlet i artikel 18, litra d), skal inddrage interessenter, hvis det er relevant, og fremme koordinering med og mobilisering af andre EU-finansieringskilder, hvis det er muligt. 3. Integrerede projekter som omhandlet i artikel 18, litra d), skal inddrage interessenter og fremme koordinering med og mobilisering af andre EU-finansieringskilder, hvis det er muligt. Kommissionen sikrer geografisk balance i overensstemmelse med principperne om solidaritet og ansvarsdeling i tildelingsprocesserne for integrerede projekter. Kommissionen tillægges beføjelser til at vedtage delegerede retsakter i overensstemmelse med artikel 30 vedrørende kriterier for anvendelsen af geografisk balance inden for hvert af de tematiske områder, der er omhandlet i artikel 18, litra d). Kommissionen sikrer geografisk balance i overensstemmelse med principperne om solidaritet og ansvarsdeling i tildelingsprocesserne for integrerede projekter. Kommissionen tillægges beføjelser til at vedtage delegerede retsakter i overensstemmelse med artikel 30 vedrørende kriterier for anvendelsen af geografisk balance inden for hvert af de tematiske områder, der er omhandlet i artikel 18, litra d). 4. Kommissionen tager særligt hensyn til transnationale projekter, når transnationalt samarbejde er væsentligt for at sikre beskyttelse af miljøet og klimaet, og sikrer at mindst 15 % af de budgetressourcer, der er afsat til tilskud til projektaktiviteter, tildeles transnationale projekter. 4. Kommissionen tager særligt hensyn til transnationale projekter, når transnationalt samarbejde er væsentligt for at sikre beskyttelse af miljøet og klimaet, og sikrer at mindst 15 % af de budgetressourcer, der er afsat til tilskud til projektaktiviteter, tildeles transnationale projekter.

Baggrund

Tilgængelighed og inddragelse af interessenter ifm. integrerede projekter bør fremmes så meget som muligt.

Indsatsen ifm. programmet bør fordeles i hele EU, ikke mindst fordi miljømæssige og klimarelaterede problemer ofte har grænseoverskridende konsekvenser. Ideen om nationale kvoter er uhensigtsmæssig og bør ikke anses for at være bedre end individuelle forslags indbyggede fordele.

Man bør undgå, at fremtidige integrerede og flerårige projekter, der er støtteberettigede, får reduceret budgetterne til eksisterende tiltag, der har vist sig at være berettigede. Det er desuden denne form for tiltag, der er nemmest for de lokale og regionale samfund at benytte sig af, da de ikke råder over de nødvendige midler til at iværksætte integrerede projekter i henhold til Kommissionens forslag. Det vil desuden være logisk, at projekter, der finansieres under LIFE-programmet, lægger op til miljørigtige udbudsrunder.

Ændringsforslag 11

Artikel 20 – Medfinansieringssatser og projektudgifters støtteberettigelse, stk. 1

Kommissionens forslag Regionsudvalgets ændringsforslag Den højeste medfinansieringssats for de projekter, der er omhandlet i artikel 18, udgør 70 % af de støtteberettigede udgifter. Som en undtagelsen udgør den højeste medfinansieringssats for de projekter, der er omhandlet i artikel 18, litra d) og f), 80 % af de støtteberettigede udgifter. Den højeste medfinansieringssats for de projekter, der er omhandlet i artikel 18, udgør 70 % af de støtteberettigede udgifter. Som en undtagelsen udgør den højeste medfinansieringssats for de projekter, der er omhandlet i artikel 18, litra d) og f), 80 % af de støtteberettigede udgifter.

Baggrund

Den øvre grænse bør hæves til 85 % i mindre udviklede regioner (som defineret i strukturfondsforordningerne). Disse regioner er ofte af afgørende betydning, når det gælder målet om at standse tabet af biodiversitet. Regionerne i den yderste periferi har generelt ret til en medfinansieringssats på 85 % i forbindelse med støtte fra de vigtigste EU-fonde, og dette bør også være tilfældet, når det gælder andre EU-programmer såsom LIFE. Det skal også bemærkes, at regionerne i den yderste periferi er de største nettobidragydere til biodiversiteten på hele Den Europæiske Unions område, idet de er hjemsted for et stort antal lokaliteter af fællesskabsbetydning inden for Natura 2000-nettet.

Ændringsforslag 12

Artikel 20 – Medfinansieringssatser og projektudgifters støtteberettigelse, stk. 2, første afsnit, om moms

Kommissionens forslag Regionsudvalgets ændringsforslag Moms er ikke en støtteberettiget udgift i forbindelse med projekter, der er omhandlet i artikel 18. Moms en støtteberettiget udgift i forbindelse med projekter, der er omhandlet i artikel 18

Baggrund

Regionsudvalget finder, at man ved at udelukke moms som en støtteberettiget udgift risikerer at afskrække mange potentielle ansøgere fra at udarbejde et forslag. Det påpeger, at moms inden for andre EU-fonde accepteres som en støtteberettiget udgift, hvis støttemodtagerne kan bevise, at de ikke kan få refunderet momsen.

Ændringsforslag 13

Artikel 20 – Medfinansieringssatser og projektudgifters støtteberettigelse, stk. 3 (nyt)

Kommissionens forslag Regionsudvalgets ændringsforslag

Baggrund

Regionsudvalget finder, at man ved at udelukke personale som en støtteberettiget udgift risikerer at afskrække mange potentielle ansøgere fra at udarbejde et forslag. Ovennævnte formulering genindfører støtteberettigelsen som fastlagt i Life+-forordningen (EF) nr. 614/2007, offentliggjort i Den Europæiske Unions Tidende L 309 af 20. november 2008 (se artikel 5), samtidig med at den tager højde for lønomkostningerne og ikke lægger op til, at dette sker uden hensyntagen til præcise kriterier. Desuden er det urealistisk at forlange, at mindre forvaltninger og mindre aktører skal opfylde forpligtelsen om ansættelse af ekstra personale til gennemførelsen af disse projekter, der risikerer ikke at blive gennemført, da der som oftest er behov for specialiseret personale, der er sat godt ind i emnet. Derfor foreslås det at begrænse betingelsen til, at disse arbejdstagere rent faktisk er knyttet til gennemførelsen af projektet, der i den forbindelse modtager støtte.

Det må præciseres, at embedsmændene skal være stillet specielt til rådighed for projektet på fuld tid eller deltid, for at undgå at diskriminere mellem ansættelsesformerne ved beregningen af udgifterne til embedsmænd, som reelt arbejder med de finansierede projekter. Erfaringerne fra gennemførelsen af tidligere projekter under LIFE-programmet har vist, at det ofte er absolut nødvendigt at ansætte embedsmænd på deltid for at kunne gennemføre projektet, og denne udgift bør derfor også anerkendes som støtteberettiget.

Bruxelles, den 19. juli 2012. Mercedes BRESSO Formand for Regionsudvalget

(1) CdR 6/2011 fin (pkt. 74).

(2) Rapporten om vurderingen af Life+-instrumentets virkninger, udarbejdet af Regionsudvalgets sekretariat, maj 2011; CdR 6/2011 fin.

(3) CdR 6/2011 fin (pkt. 56).

(4) Arbejdsdokument fra Kommissionens tjenestegrene – SEC(2011) 1573 final.

(5) CdR 6/2011 fin: rapporten om vurderingen af Life+-instrumentets virkninger, udarbejdet af Regionsudvalgets sekretariat, maj 2011.

(6) COM(2010) 2020 final og COM(2011) 112 final.

(7) CdR 6/2011 fin (pkt. 6, 25, 65-69).

(8) CdR 6/2011 fin (pkt. 33, 37).

(9) CdR 6/2011 fin (pkt. 38).

(10) CdR 6/2011 fin (pkt. 18).

(11) CdR 25/2010 fin, CdR 159/2008 fin, CdR 47/2006 fin.

(12) CdR 6/2011 fin (pkt. 35).

(13) COM(2011) 615 final, CdR 6/2011 fin (pkt. 15).

(14) CdR 6/2011 fin (pkt. 34).

(15) CdR 6/2011 fin (pkt. 9, 14).

(16) COM(2011) 112 final, 8.3.2011.